ส่วนที่ 1

ข้อมูลสรุป

บริษัท โรงพยาบาลวิภาวดี จำกัด (มหาชน) (VIBHA) เริ่มดำเนินกิจการเมื่อวันที่ 1 มีนาคม
2529 ด้วยทุนจดทะเบียนเริ่มแรก หนึ่งร้อยล้านบาท โดยมีวัตถุประสงค์ที่จะดำเนินกิจการสถาน

พยาบาลเอกชนภายใต้ชื่อ “โรงพยาบาลวิภาวดี”

นับจากก่อตั้งกิจการบริษัทได้ขยายกิจการเติบโตขึ้นเป็นลำดับ
สามารถนำหุ้นเข้าจดทะเบียนในตลาดหลักทรัพย์ เมื่อวันที่ 26 มีนาคม 2535
ได้จดทะเบียนแปรสภาพเป็นบริษัทมหาชนจำกัด เมื่อวันที่ 20 กันยายน 2536
และมีการเพิ่มทุนจดทะเบียนเพิ่มขึ้นเป็นลำดับ โดย ณ วันที่ 31 ธันวาคม 2548
บริษัทมีทุนจดทะเบียน 720,190,300 บาท แบ่งเป็นหุ้นสามัญจำนวน 720,190,300 หุ้น
มูลค่าหุ้นละ 1 บาท ทุนชำระแล้ว 587,744,190 บาท แบ่งเป็นหุ้นสามัญจำนวน 587,744,190
หุ้นมูลค่าหุ้นละ 1 บาท สินทรัพย์รวม 1,466,808,864 บาท ส่วนของผู้ถือหุ้น 1,205,673,019
บาท รายได้รวม 697,818,516 บาท กำไรสุทธิ 56,182,698 บาท
โรงพยาบาลวิภาวดีเป็นโรงพยาบาลเอกชนขนาด 400 เตียง
ที่บริหารงานด้วยทีมงานมืออาชีพด้านการแพทย์ มีความพร้อมด้านบุคลากรประกอบด้วยแพทย์ประจำ
50 คน แพทย์ที่ปรึกษา 250 คน เภสัชกรประจำ 8 คน
เจ้าหน้าที่พยาบาลประจำและเจ้าหน้าที่สนับสนุนการแพทย์ 409 คน เจ้าหน้าที่อื่นๆ 231 คน
รวมทั้งสิ้น 640 คน โรงพยาบาลให้ความสำคัญกับการรักษาพยาบาลที่มีคุณภาพ
จึงมุ่งเน้นแนวทางการพัฒนาบุคลากร รวมทั้งการนำระบบคุณภาพเข้ามาใช้ในการดำเนินงาน
โดยได้รับการรับรองมาตรฐาน ISO 9001:2000

ในปี 2548 ที่ผ่านมา โรงพยาบาลวิภาวดีได้มีการพัฒนาการด้านสถานที่ครั้งใหญ่
โดยได้มีการปรับปรุงรูปลักษณ์แผนกผู้ป่วยนอกทั้งหมด และเริ่มดำเนินการก่อสร้างศูนย์หัวใจ
และขยายแผนกผู้ป่วยหนักรวมทั้งมีการจัดซื้อเครื่องมือแพทย์ที่ทันสมัยเพื่อเพิ่มขีดความสามารถในการรักษา

พยาบาล อาทิ เครื่องมือสวนหัวใจและหลอดเลือดแบบดิจิตอล รุ่น INNOVA 2000
เครื่องเอ็กซเรย์คอมพิวเตอร์ความเร็วสูง 64 สไลด์ เป็นต้น
นอกจากนั้นโรงพยาบาลยังมีแผนงานที่จะปรับปรุงพื้นที่อื่นอย่างต่อเนื่อง ได้แก่
การปรับปรุงห้องพักผู้ป่วยในทั้งหมด และการขยายศูนย์ล้างไต

ปัจจุบันการให้บริการในด้านการแพทย์มีการแข่งขันสูง
เนื่องจากมีปริมาณสถานพยาบาลมากกว่าความต้องการของผู้ป่วยที่มีอยู่
กลยุทธ์ในการแข่งขันของบริษัทคือการรักษาคุณภาพ เพราะกิจการที่เกี่ยวกับสุขภาพและชีวิต
ความเชื่อถือและเชื่อมั่นในการบริการเป็นสิ่งสำคัญที่สุดในการแข่งขัน
นอกจากนั้นยังมีการเปลี่ยนภาพลักษณ์ให้ทันสมัยเพื่อขยายฐานลูกค้าให้ครอบคลุมทุกเพศทุกวัย

บริษัทฯ ได้จัดการให้มีการวิเคราะห์ความเสี่ยงและได้วางแนวทางเพื่อป้องกันความเสี่ยง

เหล่านั้น มิให้เกิดขึ้นหรือส่งผลกระทบต่อการดำเนินการน้อยที่สุด อาทิ ความเสี่ยงในด้านการแข่งขัน
ความเสี่ยงจากข้อพิพาททางกฎหมาย ความเสี่ยงจากการลงทุน
ปรากฏรายละเอียดในหัวข้อปัจจัยความเสี่ยงของรายงานฉบับนี้

บริษัทฯ ได้เริ่มดำเนินการก่อสร้าง อาคารคลังสินค้าและโชว์รูม ในที่ดินที่ถนนติวานนท์
อำเภอปากเกร็ด จังหวัดนนทบุรี ตั้งแต่สิงหาคม 2548
ขณะนี้ได้ตอกเสาเข็มและเริ่มการก่อสร้างแล้วคาดว่าจะแล้วเสร็จในไตรมาสที่ 3 ปี 2549
นี้โดยประมาณการเงินลงทุน 35 ล้านบาท ในส่วนเงินลงทุนในบริษัทร่วม บริษัทฯ
ได้ลงทุนเพิ่มในบริษัท โรงพยาบาลวิภาราม จำกัด จำนวนเงิน 2.95 ล้านบาท
ทำให้บริษัทถือสัดส่วนเงินลงทุนเพิ่มจากร้อยละ 40.29 ในปี 2547 เป็นร้อยละ 40.74 ในปี 2548
สำหรับเงินลงทุนในบริษัท ออลเอ็กซ์เปิร์ท จำกัด นั้น บริษัทฯ ได้ขายเงินลงทุนจำนวน 0.5 ล้านหุ้น
ให้แก่ผู้ถือหุ้นเดิม ทำให้บริษัทฯ ลดสัดส่วนการถือหุ้นจากร้อยละ 25 ในปี 2547 เหลือร้อยละ
19.75 ในปี 2548 เงินลงทุนในบริษัทที่เกี่ยวข้องกัน บริษัทฯ ได้ชำระเงินลงทุนในบริษัท
โรงพยาบาลเสรีรักษ์ จำกัด เพิ่มอีกจำนวนเงิน 7.12 ล้านบาท เพื่อใช้ในการก่อสร้าง
โดยจะชำระเป็นงวดๆ เมื่อมีการจ่ายค่าก่อสร้างเพิ่มเติมในปี 2549

ณ วันที่ 31 ธันวาคม 2548 บริษัทฯ มีสินทรัพย์รวมเพิ่มขึ้นจากปีก่อนร้อยละ 5.70 เป็นเงินจำนวน
79 ล้านบาท เนื่องจากการลงทุนในการปรับปรุงอาคารและอุปกรณ์เพิ่มขึ้น
ทำให้อัตราส่วนผลตอบแทนต่อสินทรัพย์รวมลดลงจากร้อยละ 4.37 เหลือ 3.83
เพราะเป็นการลงทุนในปีแรก ในส่วนสภาพคล่องของบริษัทฯ ลดลงร้อยละ 16.67 จากอัตราส่วน
0.54 เท่าเหลือ 0.45 เท่าจากการชำระเงินลงทุนเพิ่มในบริษัทร่วมและบริษัทที่เกี่ยวข้อง
รวมทั้งการขยายปรับปรุงอาคารสถานที่และอุปกรณ์ เพื่อรองรับการขยายตัวในอนาคต